Diari Oficial de la Generalitat Valenciana


Sumari del DOGV 2321, del 29-07-1994 (1994/832118)

ORDRE de 10 de juny de 1994, de la Conselleria d'Educació i Ciència, per la qual es modifiquen els concerts educatius subscrits amb els centres docents privats que s'hi indiquen.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/10/(7)/dof/vci/html**

### Dades del document

Número de DOGV
:   2321

Data del DOGV
:   29-07-1994

Secció del DOGV
:   DISPOSICIONS GENERALS

Número del document
:   1994/832118


Data del document
:   10-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 de juny de 1994, de la Conselleria d'Educació i Ciència, per la qual es modifiquen els concerts educatius subscrits amb els centres docents privats que s'hi indiquen. [94/5104]  
Vistos els expedients incoats a petició dels titulars dels centres docents privats o d'ofici, sobre modificació dels concerts educatius vigents, segons que assenyala l'article 46 del Reglament de normes bàsiques sobre concerts educatius i l'ordre de Conselleria de Cultura, Educació i Ciència de 29 de desembre de 1992.   
Vistes les consignacions pressupostàries existents en les línies de subvenció previstes en els vigents pressupostos de la Generalitat Valenciana per al finançament amb fons públics de l'ensenyament que s'ha de fer en centres docents privats que estan acollits al règim de concerts educatius.   
Vist que les direccions territorials d'Educació han tramitat aquests expedients.   
Vist que la Inspecció Educativa i els directors territorials d'Educació han emés els informes preceptius, i que la Direcció General de Centres Docents, després de l'audiència prèvia a l'interessat, ha elevat la proposta corresponent.   
Vista la Llei Orgànica Reguladora del Dret a l'Educació, el Reial Decret 2377/1985, de 18 de desembre pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer i l'Ordre de Conselleria de Cultura, Educació i Ciència de 29 de desembre de 1992.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar les sol·licituds de modificació del concert educatiu per raó de l'increment d'unitats concertades als centres docents privats que es relacionen en l'annex I, quedant, per tant, els concerts en els termes que es reflecteixen tot seguit.   
Segon  
Denegar les sol·licituds de modificació del concert educatiu per increment d'unitats concertades als centres docents privats que apareixen en l'annex II d'aquesta ordre, per les raons que s'hi especifiquen.   
Tercer  
Aprovar les modificacions dels concerts educatius subscrits pels centres docents privats que apareixen en l'annex III d'aquesta ordre, per disminució del nombre d'unitats concertades, en els termes i per les causes que s'hi indica.   
Quart  
Estimar les al·legacions que han formulat les persones interessades en els corresponents expedients sobre els centres respecte dels quals es va iniciar, d'ofici, l'expedient de modificació del concert educatiu i que no figuren en les relacions de l'annex III. Els concerts educatius dels centres a què fa refèrencia aquest apartat es mantenen, per tant, en els termes actuals.   
   
Cinqué  
Les modificacions dels concerts educatius que s'aproven mitjançant aquesta ordre, es formalitzaran en el document administratiu corresponent, que s'adjuntarà com a annex a aquell en què es formalitzarà el concert educatiu vigent.   
El document de modificació del concert el subscriurà el director territorial corresponent, en el dia i l'hora que aquest assenyale, i el titular del centre docent privat o persona que legalment el represente, dins dels 15 dies següents a la publicació d'aquesta ordre.  
Si el titular del centre docent privat, el concert del qual es modifica, no suscriu aquest document el dia i l'hora indicats sense causa justificada, s'executarà d'ofici aquesta, sense perjudici de la possible aplicació al centre d'allò que disposen els articles 61 i 62 de la Llei Orgànica Reguladora del Dret a l'Educació.   
Sisé  
Les modificacions dels concerts educatius que s'aproven mitjançant aquesta ordre tindran efectes a partir de l'inici del curs acadèmic 1994/1995, i la resta de clàusules i condicions incloses en el document administratiu de formalització del concert educatiu vigent romandran vigents, d'acord amb l'Ordre de la Conselleria de Cultura, Educació i Ciència de 4 de juny de 1993, per la qual fa públics els models de documents administratius en què es formalitzaran els concerts educatius.   
DISPOSICIÓ ADDICIONAL  
Aquesta ordre de modificació dels concerts educatius s'inscriurà en el Registre de Centres Docents de la Comunitat Valenciana.   
Contra aquesta ordre, que d'acord amb l'article 109.c de la Llei 30/1992, posa fi a la via administrativa, podrà interposar-s'hi un recurs contenciós administratiu davant el Tribunal Superior de Justicia de la Comunitat Valenciana, en el termini de dos mesos comptadors des de la publicació en el Diari Oficial de la Generalitat Valenciana, després de comunicar-ho davant del conseller d'Educació i Ciència, segons que exigeix l'article 110.3 de la Llei 30/1992.   
Valencia, 10 de juny de 1994.- El conseller d'Educació i Ciència: Joan Romero i Gonzàlez.   
ANNEX I   
NOTA: els números entre paréntesi que figuren en l'apartat {REF observacions}, indiquen la causa de la denegació de la sol·licitud, segons que estableix l' article 24.1 del Reial Decret 2377/1985, de 18 de desembre, i que són les següents:   
(1) Insuficiència dels crèdits pressupostaris disponibles (article 24.2 del Reial Decret 2377/1985, de 18 de desembre).   
(2) La relació professor/alumne justifica només el concert educatiu per el número d'unitats que s'aprova.   
ANNEX II   
NOTA: els números entre parèntesi, que figuren en l'apartat {REF observacions} indiquen la causa de la denegació de la sol·licitud, segons que estableix l'article 24.1 del Reial Decret 2377/1985, de 18 de desembre, i que són les següents:   
(1) Insuficiència dels crèdits pressupostaris disponibles (article 24.2 del Reial Decret 2377/1985, de 18 de desembre).   
(2) Les necessitats d'escolarització de la zona les atenen els centres docents finanats amb fons públics, sense que l'ampliació sol·licitada cobresca necessitats d'escolarització (article 48.3 de la LODE y 21.2 del Reial Decret 2377/1985, de 18 de desembre).   
(3) Unitats no autoritzades.   
(4) La continuïtat o l'accés al régim de concerts educatius dels centres que fan ensenyaments no obligatoris es basen en les disposicions addicionals tercera de la Llei Orgànica 8/1985, de 3 de juliol, Reguladora del Dret a l'Educació; i sisena del reglament de normes bàsiques sobre concerts educatius i en virtut de les quals només escau concertar les unitats que percebran subvenció a partir de l'entrada en vigor de l'esmentada llei orgànica.   
(5) No queda acreditada la necessitat de cura personal o fisioterpia o unes altres necessitats específiques dels alumnes.   
ANNEX III   
   
 NOTA: els números entre parèntesi, que apareixen en l'apartat {REF observacions} indiquen la causa de la modificació del concert, segons estableix l'article 46 del Reial Decret 2377/1985, de 18 de desembre, i que són les següents:   
(1) La matrícula del centre en els primers cursos i la relació alumne/professor d'aquest només justifica el concert per a les unitats que s'indiquen (article 16 del Reial Decret 2377/1985, de 18 de desembre, i clàusula 16 del document administratiu de formalització del concert educatiu).


Còpia Permalink ELI